|  |  |
| --- | --- |
| referat  Handicapråd | |
|  | |
| dATO: | 22. januar 2018 |
| sTED: | mØDELOKALe sakskøbing, rÅDHUSET |
| tIDSPUNKT: | kl. 12.30 |
| DELTAGERE: | |  |  |  |  | | --- | --- | --- | --- | |  | Afbud: |  | Fremmødt SUPpLEANT | | Kenneth Nielsen  (rep. fra DH, formand) |  |  | ---- | | Bent Munch  (repræsentant fra DH) |  |  | ---- | | BIRTHE FRIIS  (repræsentant fra DH) |  |  | ---- | | Laila Groth  (repræsentant fra DH) |  |  | ---- | | bjarne Hansen  (repræsentant fra DH) |  |  | ---- | | Charlotte Wiberg  (TEKNIK & MILJØ) |  |  | ---- | | Pedro Michael  (socialområdet) |  |  | ---- | | torben Jørgensen  (Familie & Forebyggelse) |  |  | ---- | | MARTIN PEDERSEN  (Byrådsrepræsentant) |  |  | ---- | | Bente lerche-Thomsen  (Byrådsrepræsentant) |  |  | ---- | |
| rEFERENT: | Charlotte Christiansen |

|  |
| --- |
|  |

# godkendelse af dagsorden

Dagsordenen godkendt. Der blev dog gjort opmærksom på, at der ikke var punkt på dagsordenen med konstituering af Handicaprådet:

Danske Handicaporganisationer har på forhånd udpeget formand for Handicaprådet, hvor Kenneth Nielsen fik genvalg. Som næstformand blev Bente Lerche-Thomsen valgt.

# præsentation af nyt handicapråd.

Præsentation bordet rundt:

Bjarne Hansen –Høreforeningen

Birthe Friis – repræsenterer Autismeforeningen

Laila Groth – repræsenterer Giftforeningen

Bent Munch – repræsenterer Ulykkespatientforeningen

Kenneth Nielsen – repræsenterer Ulykkespatientforeningen

Martin Pedersen – udpeget af Byrådet

Bente Lerche-Thomsen – udpeget af Byrådet

Torben Jørgensen – Center for Familie & Forebyggelse

Charlotte Wiberg – Center for Teknik & Miljø

Pedro Michael – Center for Socialområdet

Charlotte Christiansen – sekretær, Center for Socialområdet

# områdefornyelsesprojekt i nyk. midtby

Charlotte Wiberg gav en kort orientering om områdefornyelsesprojektet i Nykøbing F. midtby, som nu endelig er besluttet. Der er afsat små 30 mio. kr. til projektet, som omfatter Torvet samt de tilstødende gader. Charlotte viste plancher til det idéoplæg, der tages udgangspunkt i og der skal nu nedsættes arbejdsgrupper, som skal arbejde videre med projektet. Der vil også være repræsentation fra Handicaprådet i en af arbejdsgrupperne.

Handicaprådet syntes oplægget ser rigtig fint ud og udtrykte tilfredshed med bl.a. belægningen.

# orientering fra formanden og handicaprådets medlemmer

* Bjarne: Fodgængerfeltet – de hvide striber - ved skolen i Idestrup er meget glat, der er flere der er gledet når de skullet over fodgængerfeltet. Charlotte W vil følge op på dette.
* Træbelægningen på Marielyst Torv er ligeledes meget glat og for at afbøde på dette har kommunen smidt en del grus på, som i første omgang har hjulpet. Til foråret vil hele træbelægningen få en gang algefjerner, som forhåbentlig vil løse problemet.
* Kenneth har været i kontakt med Aftenskolen i Skolegade. Der er 2 små trin op til døren, som gør det svært at komme ind. En rampe og en døråbner vil derfor være ønskelig. Der er ligeledes ikke noget handicaptoilet, men der er mulighed for at etablere dette. Charlotte W tager kontakt til Aftenskolen.

# drøftelsespunkter

* Det Centrale Handicapråds årsmøde d. 10. april 2018.

Bent Munch, Bjarne Hansen og Kenneth Nielsen deltager.

* Fællesmødet med Ældrerådet d. 12. marts kl. 11.

Deltagere fra Handicaprådet: Rose Brusen, Arne Høgh, Bent Munch, Bjarne Hansen, Laila Groth og Kenneth Nielsen.

Emner til drøftelse:

* Hvilke forventninger har Ældrerådet til Handicaprådet
* Hvilke forventninger har Handicaprådet til Ældrerådet
* Gensidig opbakning til høringssvar

I forhold til høringssvar til de politiske fagudvalg, gjorde Martin Pedersen opmærksom på, at politikerne læser og sætter stor pris på de høringssvar de modtager.

Handicaprådet vil på et tidspunkt i løbet af 2018 inviteres til dialogmøde med Social, Sundhed og Omsorgsudvalget.

* Årsrapport 2017

Årsrapporten er ved at være færdig og vil forelægges på mødet i februar.

* Hvordan går det med specialtandplejen efter den er overgået til kommunen?

Det er aftalt med Henning Tønning, at han udarbejder et notat inden næste møde.

* Årsplan 2018. Endelig godkendelse af nyt Handicapråd.

Årsplanen blev godkendt. Der var en generel snak omkring afbud til møderne, da nogle af medlemmerne allerede nu kan se, at der er møder de ikke har mulighed for at deltage i og hvor deres suppleanter heller kan deltage. Det blev aftalt, at ved fravær vil det være fint, hvis der forud for mødet fremsendes evt. skriftlige kommentarer til punkter til dagsordenen.

* Hvordan får vi ændret handicapkulturen / handicapforståelsen?

Der var en drøftelse omkring hvornår man er handicappet. Er man stadig handicappet, når ens barriere er brudt og har fået et hjælpemiddel for at afhjælpe ens handicap.

Som barn kan man godt få en diagnose der gør, at man betragtes som handicappet, men det behøver nødvendigvis ikke være varigt. Ofte handler det også om en forståelse fra omverdenen.

Det er også op til den enkelte – man er vel ikke mere handicappet, end man gør sig til.

Hvis man ikke er psykisk stærk som handicappet, kan man hurtigt blive knækket.

Hvad er det, der lægges til grund for vurderingerne til et handicap? Som samfund har vi brug for alle de ressourcer vi kan få.

Ens selvforståelse og hvordan man tackler det, har også en stor betydning.

Der var enighed om, at begrebet er meget svært at definere, men også en god drøftelse af have.

* Hvordan er træningstilbuddene for børn i skolealderen?

For de 0-6 årige børn, der er tilknyttet Solsikken, er der fysioterapeut ansat, men når børnene når skolealderen, er der ikke ansat fysioterapeut og derfor er træning noget der skal køres til. Lederen af Centerklasserækken på Sundskolen havde sendt et notat til Handicaprådet om, hvordan træningstilbuddene er for elever på Sundskolen.

Der blev spurgt til, hvordan det er for de børn, der ikke er tilknyttet Sundskolen, Centerklasserækken?

Torben: For de børn laves der noget individuelt eller i grupper. Det er den konkrete sag, man forholder sig til.

# handicaprådets arbejdsform.

Intet.

# Eventuelt

I forhold til lange ventetider på høreapparater fortalte Bjarne, at det ikke er noget han har oplevet, da hans kone skulle have høreapparat. Det hele var gået meget hurtigt. Der blev her gjort opmærksom på, at det er fordi de er med i en puljeordning, men for de borgere der ikke er det, er der fortsat lange ventetider.

Kenneth havde været til Nytårskur på Fuglsang og kunne igen i år konstatere, at der ikke er tænkt på diabetikerne i forhold til forplejningen.

Der har været reception til åbning af det nye Rehabilitering, hvor Kenneth havde deltaget. Der var desværre flere forskellige ting, der ikke var i orden eller taget højde for i forhold til kørestolsbrugere. Det betyder, at der ikke er plads til de borgere, der har særlige handicaps.

Bjarne er med i en arbejdsgruppe vedr. Center for Hjerneskaderehabilitering og undres over, at kommunen har købt ejendommen i Horbelev, som bliver virkelig dyr at renovere.

Til næste møde er der afbud fra Birthe.

Hvis man som borger vil have kontakt med en uvildig familierådgiver, er det Susan Rasmussen, leder af Solsikken, man skal kontakte, men kun hvis det drejer sig om ny-diagnosticerede i henhold §11,8 i Serviceloven.

Herefter blev referatet godkendt.

* 1. Punkter til næste møde
* Hurtighedsprincippet i forhold til ansøgning om hjælpemiddel
* Hvordan går det med specialtandplejen efter den er overgået til kommunen?